רוני תורן

רוני תורן (נולד ב-19 באוגוסט 1955) הוא מעצב תפאורה ותלבושות לאופרה ותיאטרון, מורה ומרצה לעיצוב במה, עורך ומגיש תוכניות רדיו וטלוויזיה ישראלי. תורן נולד וגדל בירושלים. אביו, חיים תורן, היה סופר, עורך, מבקר ומנהל הוצאת הספרים ע"ש מאגנס של האוניברסיטה העברית בירושלים. אמו, פועה שלו-תורן, הייתה משוררת ומתרגמת (בין השאר תרגמה לעברית את כתבי רבינדרנת טאגור ואמילי דיקנסון). את שירותו הצבאי עשה בתחנה הצבאית גלי צה"ל. הפיק והגיש תוכניות מוזיקה ותרבות, וערך תוכניות דוקומנטריות. בשנים שלאחר שירותו הצבאי היה בין מגישי התוכנית "ציפורי לילה" בגלי צה"ל (1986-1977), במסגרתה הציג את הזמר הצרפתי לתקופותיו, והמשיך להגיש עשרות תוכניות רדיו שהוקדשו לאירועי תרבות ולדיוקנאות של אמנים ויוצרים. בשנים 1977–1978 התגורר תורן בפריז, צרפת ולמד תיאטרון באוניברסיטת פריז VIII, ונסן, וציור בבית הספר הלאומי הגבוה לאמנויות היפות. בשנים 1978–1982 למד לתואר ראשון במסלול עיצוב במה של החוג לתיאטרון באוניברסיטת תל אביב, אותו סיים בהצטיינות, (B.F.A) והמשיך ללימודים לתואר שני. בין מוריו באוניברסיטה היו המעצבים לידיה פינקוס-גני, אלי סיני ובן ציון מוניץ. במקביל ללימודיו האקדמיים, כתב והגיש בטלוויזיה הלימודית כשלושים פרקים בסדרה "סופרים מספרים" (1980). בהמשך הגיש בערוץ הראשון את הסדרה "תעודה" (1990). את דרכו המקצועית כמעצב במה החל בתחילת שנות השמונים בתיאטרון העירוני באר שבע. לאורך השנים עיצב תפאורה (ובהפקות רבות גם תלבושות) למחזות ואופרות מן הרפרטואר העולמי, לצד בכורות ישראליות רבות למחזות ישראלים משל מוטי לרנר, הלל מיטלפונקט וחנוך לוין. עבודותיו הועלו כמעט בכל התיאטראות הציבוריים בארץ, ובכלל זה התיאטרון הלאומי הבימה, התיאטרון הקאמרי של תל אביב, תיאטרון בית ליסין, התיאטרון העירוני חיפה, תיאטרון החאן, התיאטרון העירוני באר שבע, פסטיבל ישראל, האופרה הישראלית והתזמורת הפילהרמונית הישראלית. בין הבמאים הישראלים איתם שיתף פעולה: חנן שניר, חנוך לוין, יוסי יזרעאלי, עמרי ניצן, גדי רול, אופירה הניג, מיכה לבינסון, רות קנר ואחרים. מתחילת שנות ה-90 של המאה ה-20 החל משתף פעולה עם במאים מחוץ לישראל להפקות תיאטרון ואופרה. בין השאר עיצב לתיאטרון ולאופרה בגרמניה, אנגליה, איטליה, מונקו, בלגיה, יפן, סין, וארצות הברית. בעבודתו שיתף פעולה עם במאים כמו: ג'ונתן מילר (Sir Dr Jonathan Miller), דייוויד אולדן (David Alden), יוהנס שף (Johannes Schaaf), גי יוסטן (Guy Joosten), אינגה לבנט (Inga Levant) ודייוויד מקוויקאר (David McVicar). תורן לימד עיצוב בבית הספר לתיאטרון חזותי, ירושלים; במחלקה ללימודי המדיה והתקשורת של המכללה האקדמית ספיר; בחוג לתיאטרון, אוניברסיטת תל אביב (פרופסור חבר נלווה) ; בבית הספר לאמנויות הבמה ובמסלול אוריינות חזותית בסמינר הקיבוצים; בבית הספר לתקשורת "כותרת"; והעביר סדנאות אמן, השתלמויות מורים והרצאות אורח במוסדות שונים דוגמת שנקר, סדנאות הבמה ואחרים. לצד עבודת העיצוב וההוראה, כתב רשימות במוסף "ספרים" של עיתון הארץ, שימש חבר בוועדה האמנותית של תיאטרון החאן 98–1997, לקח חלק בצוות שופטים בתיאטרונטו 2019 ובתחרות הסרטים בפסטיבל אפוס 2019. ב-2016 השתתף בסרטו של איתן ענר "לב שקט מאוד". בת זוגו של תורן היא השחקנית ליאת גורן, והוא אב לבן, איתמר תורן, מעצב וידאו. 1991 — Prague Quadrennial - עבודות במה (מודלים וצילומים) בתערוכה קבוצתית של אגודת מעצבי הבמה בישראל בתערוכה הבינלאומית בפראג. (זכייה במדליית כסף) 1996 — מסך עולה במוזיאון - (אוצרת גליה גביש). תערוכה קבוצתית במוזיאון הנגב. 1988 — ארבעים שנות עיצוב במה בישראל - (אוצרת ציונה שמשי). תערוכה קבוצתית בגלריית תיאטרון ירושלים. 1998 — עיצוב הבמה העברית מהדיבוק ועד כפר - (אוצרת מיכל טלטש). תערוכה קבוצתית במוזיאון מאנה כץ, חיפה. 2005 — "עיצוב במה בישראל" (אוצר: דוד שריר). עבודות בתערוכה קבוצתית (גלריית מגדל שלום). 2005 — (The World Stage Design 2005 – Toronto-Canada (silver medal 2007 — Prague Quadrennial - עבודות במה בתערוכה קבוצתית של אגודת מעצבי הבמה בישראל בתערוכת העיצוב הבינלאומית בפראג. 2013 — World Stage Design – Royal Welsh College of Music & Drama, Cardiff, Wales 2016 — Magical Designs for Mozart’s Magic Flute at the New York Public library for the Performing Arts. Curated by Judy Levin בשנת 2009 אצר תערוכה מעבודותיו של מורו המעצב אלי סיני, ערך קטלוג מעבודותיו והעלה (יחד עם עדנה ארז) אתר עברי/אנגלי. 1986 – פרס מאיר מרגלית. 1991 – מדליית כסף בתערוכת הקוואדריאנלה של פראג, צ'כיה. 1998 – פרס שטרנפלד. 2005 – מדליית כסף בתערוכת עיצוב במה עולמית (World Stage Design – WSD) בטורונטו, קנדה. 2007 – נבחר לאחד מבין 23 מעצבים בינלאומיים ב-honorable scenographers בקווארדיאנלה של פראג. 2009 – פרס לנדאו לאמנויות הבמה לשנת 2008. 2011 – פרס התיאטרון הישראלי על עיצוב תפאורה להצגה "גטו" בתיאטרון הקאמרי. 2012 – פרס התיאטרון הישראלי על עיצוב תפאורה להצגה "קברט" בתיאטרון הקאמרי. 2013 – פרס התיאטרון הישראלי על עיצוב תפאורה להצגה "קזבלן" בתיאטרון הקאמרי. 2015 – פרס התיאטרון הישראלי על עיצוב תפאורה להצגה "בית ברנרדה אלבה" בתיאטרון באר-שבע. 2019 – פרס אמנויות פלסטיות בתחום העיצוב מטעם משרד התרבות והספורט. בלום, ב' (1990). רוני תורן – ראיון: על עיצוב התפאורה והתלבושות של חתונת הדמים. במה – רבעון לדרמה, 122, עמ' 26–38. תורן, ר' (2019). בקנה מידה 1:1 – שיחות על שפת במה ביון מעצב לבמאי. רבעון לתיאטרון עכשיו, 45, 27 – 5. תורן, ר' (2022). בקנה מידה: אחד לאחד, הוצאת הקיבוץ המאוחד תורן, ר' (2018). אנשים רוצים קסם. ירח תלוי זה קסם. גלעד עברון מנקודת ראותו של מעצב. רבעון תיאטרון עכשיו, 44, 118 - 124. תורן, ר' (2004). ביקורת הביקורת: עיצוב במה אינו גרסה משודרגת של ועדת-קישוט. רבעון לתיאטרון עכשיו, 13, 29 – 27. תורן, ר' (2000). תיק עבודות, רבעון לתיאטרון עכשיו, 2. Fielding, E., McKinnon, P. (2014). World Scenography 1995-2005. Taiwan: O.I.S.T.A.T, p.68. Song, J. (Ed.). (2013).Stage Design - Concerts, Events Ceremonies and Theatre. Berkley, CA: Artpower, Ginko press, Inc. 232-24. Sundaw, L. (Ed.), (2015). Spectacular! Stage Design. Hong Kong: SendPoints Publishing, 200-216. Sutcliffe, T. (1996). Believing in Opera, Faber and Faber publishing, 166, 187, 188. רוני תורן - האתר הרשמי ארכיון רוני תורן, בספרייה הלאומית מידע על רוני תורן בקטלוג הספרייה הלאומית רוני תורן - האגודה למעצבי במה בישראל Roni Toren Stage Design - Facebook עבודות באתר Behance Roni Toren - Tumblr Roni Toren - scenographer - Pinterest Roni Toren - Youtube Roni Toren - Instagram World Stage Design 2013 ראיון באתר 'תעשייה.קום' 2016 הרצאה: "אפידאורוס בדיזנגוף: עיצוב במה של הטרגדיה היוונית בישראל". 2014. "סופרים מספרים" סדרת תוכניות בטלוויזיה הלימודית רוני תורן, בארכיון תיאטרון הבימה רוני תורן, במיזם "אישים" לתיעוד היצירה הישראלית רוני תורן, במסד הנתונים הקולנועיים IMDb (באנגלית) רוני תורן, דף שער בספרייה הלאומית רוני תורן, בארכיון הבימה רוני תורן, באתר האופרה הישראלית תל אביב-יפו שמעון לוי, יצירותיו של רוני תורן הן בעצמן מערכות במחזה, באתר הארץ, 22 בפברואר 2022